Diari Oficial de la Generalitat Valenciana


Sumari del DOGV 4011, del 31-05-2001 (2001/4847)

Notificació de la Resolució de 20.07.2000, del conseller d'Obres Públiques, Urbanisme i Transports, de compliment de sentència del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/4847


Organisme emissor
:   Conselleria d'Obres Públiques,Urbanisme i Transports

Tipus de document
:   Edicte

Notificació de la Resolució de 20.07.2000, del conseller d'Obres Públiques, Urbanisme i Transports, de compliment de sentència del Tribunal Superior de Justícia de la Comunitat Valenciana. [2001/X4847]
  
Atés que no s'ha pogut notificar en el domicili conegut per aquesta administració la Resolució del conseller d'Obres Públiques, Urbanisme i Transports, de 20 de juliol de 2000, a Ermoprom, SL, de compliment de la sentència del Tribunal Superior de Justícia de la Comunitat Valenciana, d'acord amb el qual estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Vista la sentència del Tribunal Superior de Justícia de la Comunitat Valenciana, Sala Contenciosa Administrativa, secció primera, que estima el recurs interposat per Ermoprom, SL, contra la Resolució del conseller d'Obres Públiques, Urbanisme i Transports, de 12 de juliol de 1996, que va desestimar el recurs presentat contra la Resolució del director general d'Obres Públiques, de 12 de setembre de 1995, per la qual es declara responsables el recurrent i d'altres de la infracció de la Llei de Costes, que consisteix en la realització d'obres en zona de servitud de protecció sense l'autorització prèvia i necessària, i es va imposar, amb caràcter solidari, una multa de 2.666.356 PTA.
  
Vista la proposada de la Direcció General d'Obres Públiques.
  
Atés que amb data 11 de novembre de 1996 es va remetre l'ofici del citat Tribunal a aquesta Conselleria, pel qual es comunica la sol·licitud de suspensió de l'execució de la resolució recorreguda efectuada per l'interessat, a l'efecte que es formularen al·legacions i que, a pesar de no haver rebut posteriors instruccions en aquest sentit, la sanció mai no es va fer efectiva en evitació d'un possible perjudici a l'interessat.
  
Vist el que disposen els articles 71 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Fent ús de les atribucions que concedeix al conseller d'Obres Públiques, Urbanisme i Transports l'article 7 del Decret 225/1999, de 15 de desembre, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Donar compliment al que disposa la sentència núm. 558 del Tribunal Superior de Justícia de la Comunitat Valenciana, Sala Contenciosa Administrativa, secció primera, de 31 de març de 2000, que estima el recurs interposat per Ermoprom, SL, contra la Resolució del conseller d'Obres Públiques, Urbanisme i Transports, de 12 de juliol de 1996, que va desestimar el recurs presentat contra la Resolució del director general d'Obres Públiques, de 12 de setembre de 1995, per la qual es declara responsable el recurrent i d'altres de la infracció de la Llei de Costes, que consisteix en la realització d'obres en zona de servitud de protecció sense l'autorització prèvia i necessària, i es va imposar, amb caràcter solidari, una multa de 2.666.356 PTA, i, en conseqüència, modificar la part dispositiva d'aquesta en el sentit d'absoldre de tota responsabilitat administrativa pels fets objecte de l'expedient Ermoprom, SL, i el senyor José Luis Baixauli Mateu, amb anul·lació de la sanció imposada de 2.666.356 PTA.
  
Que es done trasllat de la present resolució a la Direcció General d'Obres Públiques, Servei de Gestió de Ports i Costes, perquè en prenga coneixement i efectes.
  
Contra la present resolució, que posa fi a la via administrativa, es pot interposar, amb caràcter potestatiu, recurs de reposició davant del mateix òrgan que dicte la resolució, en el termini d'un mes comptador des de l'endemà de la seua notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a aquests per la Llei 4/1999, de 13 de gener.
  
No obstant això que s'ha disposat en el paràgraf anterior, la present resolució podrà ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, mitjançant la interposició del corresponent recurs contenciós administratiu en el termini de dos mesos, comptadors des de l'endemà de la notificació de la present, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 20 de juliol de 2000.- El conseller d'Obres Públiques, Urbanisme i Transports: José Ramón García Antón».